BCPG ส่งมอบดอกไม้จันทน์แก่เขตพระโขนง
BCPG ส่งมอบดอกไม้จันทน์แก่เขตพระโขนงเพื่อใช้ในพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช
29 มิ.ย. 2560

นายพิชัย ชุณหวชิร ประธานกรรมการ พร้อมด้วยคณะกรรมการ บริษัท บีซีพีจี จำกัด (มหาชน) หรือ BCPG ส่งมอบดอกไม้จันทน์ให้กับสำนักงานเขตพระโขนงสำหรับใช้ในพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช
โดยมี นางสาวสุกฤตา สื่อเจริญ รองผู้อำนวยการสำนักพัฒนาสังคม กรุงเทพมหานคร เป็นผู้รับมอบ ณ อาคารเอ็ม ทาวเวอร์
โดย BCPG สนับสนุนสำนักงานเขตพระโขนงในการจัดหาวัสดุอุปกรณ์เพื่อให้ประชาชนในพื้นที่ร่วม ประดิษฐ์ดอกไม้จันทน์จำนวน 30,000 ดอก ในกิจกรรม “ดอกไม้จันทน์ จากดวงใจ ถวายอาลัยแด่พ่อหลวง”
นอกจากนั้น คณะกรรมการ ผู้บริหาร พนักงานและครอบครัว รวมถึงผู้ถือหุ้นของบริษัทฯ ยังได้ร่วมประดิษฐ์ดอกไม้จันทน์เพื่อนำไปใช้ในพระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช ในวันที่ 26 ตุลาคม 2560 เพื่อแสดงออกถึงความจงรักภักดีและน้อมรำลึกถึงพระมหากรุณาธิคุณอย่างหาที่สุดมิได้ของพระองค์